આ માગણીના કારણે જ સિલ્હટ જિલ્લામાં જનમત કરાવાયો હતો અને નાગિરકોને પૂછવામાં આવ્યું હતું કે તમારે ભારતમાં રહેવું છે કે પાકિસ્તાનમાં. 1947ની છઠ્ઠી અને સાતમી જુલાઈએ જનમત લેવાયો હતો. તે વખતે વિવાદો થયા હતા અને એવા આરોપો મૂકાયા હતા કે મુસ્લિમ લીગે યુપી-બિહારમાંથી મોટા પાયે મુસ્લિમોને અહીં તેડાવી લીધા હતા, જેથી આ આખો જિલ્લો પાકિસ્તાનને મળી જાય. આમ પણ કેટલાક હિન્દુ ગામો સિવાય સમગ્ર જિલ્લામાં મુસ્લિમોની વસતિ જ વધારે હતી, તેથી જનમત પ્રમાણે તેને આસામથી અલગ કરીને પૂર્વ પાકિસ્તાનમાં જોડી દેવાનો નિર્ણય આવ્યો હતો. કેટલાક હિન્દુ વિસ્તારોને અલગ તારવીને આસામ સાથે રખાયા હતા.